नर्इ दिल्लीः प्रधानमंत्री नरेंद्र मोदी के करीबी और भाजपा के अध्यक्ष अमित शाह की लोकप्रियता भले ही करोड़ों में हो लेकिन उनके मंत्रिमंडल के अधिकतर सदस्य पी.एम. की सलाह के बावजूद सोशल मीडिया पर फिसड्डी नजर आ रहे हैं। हाल ही में मोदी ने डिनर के दौरान अपने मंत्रियों से अपने पेज पर 3 लाख जेन्यून लाइक्स लाने का टारगेट दिया है। केंद्रीय कैबिनेट में प्रधानमंत्री नरेंद्र मोदी के अलावा 24 कैबिनेट मंत्री, 12 अतिरिक्त प्रभार के मंत्री व 36 राज्यमंत्री हैं। पूरी कैबिनेट में से करीब 40 मंत्री ऐसे हैं, जो प्रधानमंत्री द्वारा तय की गई सोशल मीडिया की कसौटी पर खरे नहीं उतरे हैं। इनमें से कुछ मंत्री तो ऐसे हैं जिनका अकांउट तक वैरीफाइड नहीं है।